b'\n_START_ARTICLE_\nLeonas Liudvikas Sapiega\n_START_SECTION_\nBiografija\n_START_PARAGRAPH_\nLietuvos magnat\xc5\xb3 Sapieg\xc5\xb3 gimin\xc4\x97s, Kodenio linijos atstovas, herbo \xe2\x80\x9eLis\xe2\x80\x9c savininkas. Mokslininko ir politiko Aleksandro Antonijaus Sapiegos (1772\xe2\x80\x931812) ir Anos Zamoiskyt\xc4\x97s (1780\xe2\x80\x931859) antrasis s\xc5\xabnus._NEWLINE_Leonas Liudvikas Sapiega studijavo teis\xc4\x99 ir ekonomik\xc4\x85 Pary\xc5\xbeiuje ir Edinburge (nuo 1820 iki 1824 met\xc5\xb3). 1831 met\xc5\xb3 sukilimo prad\xc5\xbeioje Lenkijoje kunigaik\xc5\xa1tis dalyvavo diplomatin\xc4\x97se misijose sukilimo komisijoje Pranc\xc5\xabzijoje ir Jungtin\xc4\x97je Karalyst\xc4\x97je. v\xc4\x97liau gr\xc4\xaf\xc5\xbeo \xc4\xaf t\xc4\x97vyn\xc4\x99 ir dalyvavo kariniuose veiksmuose kaip artilerijos kapitonas. 1831 met\xc5\xb3 rugs\xc4\x97j\xc4\xaf buvo Var\xc5\xa1uvos gynyboje nuo rus\xc5\xb3 armijos. Tais pa\xc4\x8diais metais apdovanotas u\xc5\xbe karinius nuopelnus Virtuti Militari ordinu. Po sukilimo numal\xc5\xa1inimo Rusijos vadovyb\xc4\x97 konfiskavo vis\xc4\x85 Leono Sapiegos turt\xc4\x85. Senoji Sapieg\xc5\xb3 rezidencija - Kodenis - taip pat buvo konfiskuota. Leonas Sapiega buvo priverstas persikraustyti i\xc5\xa1 Lenkijos \xc4\xaf Hali\xc4\x8d\xc4\x85, \xc4\xaf\xc4\x97jus\xc4\xaf \xc4\xaf Austrijos imperijos sud\xc4\x97t\xc4\xaf. Kunigaik\xc5\xa1tis \xc4\xafsigijo Krasi\xc4\x8din\xc4\x85, kur\xc4\xaf pasirinko savo nauja rezidencija, ir kitus dvarus netoli Peremi\xc5\xa1lio. U\xc5\xbesi\xc4\x97m\xc4\x97 vietini\xc5\xb3 gyventoj\xc5\xb3 \xc5\xa1vietimu._NEWLINE_Nuo 1861 m. iki 1875 m. kunigaik\xc5\xa1tis Leonas Liudvikas Sapiega buvo Hali\xc4\x8do ir Lodomerijos seimo mar\xc5\xa1alka._NEWLINE_1856 met\xc5\xb3 saus\xc4\xaf kunigaik\xc5\xa1tis Leonas Liudvikas Sapiega \xc4\xafk\xc5\xabr\xc4\x97 \xc5\xbdem\xc4\x97s \xc5\xaakio akademij\xc4\x85 Dublian\xc5\xb3 kaime, netoli Lvovo, kuri su laiku i\xc5\xa1augo \xc4\xaf Lvovo nacionalin\xc4\xaf agrarin\xc4\xaf institut\xc4\x85. Lvove pastat\xc4\x97 nuosavus r\xc5\xabmus (i\xc5\xa1liko iki \xc5\xa1i\xc5\xb3 dien\xc5\xb3). Buvo vienas i\xc5\xa1 gele\xc5\xbeinkelio Lvovas - Krokuva statybos iniciatori\xc5\xb3. _NEWLINE_Nuo 1861 metais Leonas Liudvikas Sapiega kontaktavo su lenk\xc5\xb3 emigrantais \xe2\x80\x93 Pary\xc5\xbeiaus Hotel Lambert nariais. 1863\xe2\x80\x931864 metais kunigaik\xc5\xa1tis nedalyvavo 1863 m. sukilime, bet sukil\xc4\x97liams teik\xc4\x97 finansin\xc4\x99 pagalb\xc4\x85. 1875 metais atsisak\xc4\x97 politin\xc4\x97s veiklos.'